আলী রা: কয়েক কদম সরে গিয়ে তলোয়ার তুলে নিতে নিতে বললেন, ‘তোমার বিরুদ্ধে আমার ব্যক্তিগত কোন আক্রোশ নেই। তোমাকে হত্যা করতে নেমেছিলাম দ্বীনের স্বার্থে। এই হত্যার বিনিময়ে আমি পেতাম আল্লাহ ও আল্লাহর রাসূলের সন্তোষ। কিন্তু যখন তুমি আমার মুখে থুতু ছুড়ে মারলে আমার অন্তর ভরে গেল রাগে। ব্যক্তিগত রাগের বশে কাউকে হত্যা করার অনুমতি নেই আমাদের ধর্মে। তখন তোমাকে হত্যা করলে আমি হয়ে যেতাম একজন খুনি। এই খুন করা মহাপাপের কাজ। একজন মুমিন জেনেশুনে এ মহাপাপে নিজেকে জড়াতে পারে না। তাই থুতু দেয়ার পর তোমাকে হত্যা করতে পারিনি। এবার এসো, আঘাত করো। তখন তোমাকে হত্যা করতে আর কোনো বাধা থাকবে না।’